Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2197

(5) Az Európai Közösséget létrehozó szerződés 151. cikkének sérelme nélkül a politikai igazgatókból álló Politikai Bizottság figyelemmel kíséri a nemzetközi helyzet alakulását a közös kül- és biztonságpolitika alá tartozó területeken, és hozzájárul a politikák meghatározásához azáltal, hogy a Tanács kérelmére vagy saját kezdeményezésére véleményeket terjeszt a Tanács elé. Az elnökség és a Bizottság hatásköreinek sérelme nélkül a Politikai Bizottság figyelemmel kíséri továbbá az elfogadott politikák végrehajtását. J.9. cikk A Bizottság teljes mértékben részt vesz a közös kül- és biztonságpolitika terén végzett munkában. J.10. cikk A J.4. cikkben foglalt biztonságpolitikai rendelkezések felülvizsgálata esetén az ebből a célból összehívott konferencia azt is megvizsgálja, hogy szükséges-e a közös kül- és biztonságpolitikára vonatkozó rendelkezések egyéb módosítása. J.11. cikk

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes